text: Jólaprýði við sjarmu. Eitt rák sum hevur stungið seg upp, er tað óperfekta jólaprýði
text: #000001
text: Í seinasta blogginum skrivaði eg um, at stuttligar jólakúlur eru nógv at síggja aftur í ár. Men tað eru ikki einans stuttligar jólakúlur, ið eru tað nýggja rákið. Eitt annað rák hevur eisini stungið seg upp, er tað óperfekta jólaprýði.
text: #000002
text: Jólaprýðið, ið er seymað, skal ikki vera alt ov perfekt, men helst hava trevsaðir toykantar, skeivar formar og blandað mynstur. Tú kanst gloyma alt um, at stressa yvir jólaprýðið, tí óperfekt jólaprýði er tað perfekta prýðið.
text: #000003
text: Hesin tendensurin gevur ábendingar um, at okkum dáma væl ting, ið eru hondgjørd, og sum onkur hevur lagt kærleika í at gera, ístaðin fyri ting í eru hópframleidd.
text: #000004
text: Vanliga hava føroyingar góð skapanarevni, so eg ivist ikki í, at fleiri kunnu fáa íblástur til eitthvørt projekt. Tú kanst nýta alt frá pastel litaðum pappíri og glimmuri, til tógv og stríput toy, tá jólaprýðiðið skal klippast og seymast. Dámar tær eisini hetta rákið? So er íblástur at heinta her:
text: #000005
text: Domonique er navnið handan instagram vangan @instabydomi. Hon er sera skapandi, tí at hon bæði seymar og heklar ymiskt prýði – millum annað jólaprýði, nýttársprýði, páskaprýði o.s.fr. Hon skapar heilt einastandandi hondgjørdir lutir, og hvørt verk hon ger, er eitt eindømi. Hon dugir serstakliga væl at fáa tað, ið hon ger, at síggja persónligt og einstakt út. Hon leggur ikki í, um tráðirnir eru trevsutir og/ella um aðrir skeivleikar eru, og tað haldi eg eisini er sjarmerandi við hennara verkum.
text: #000006
text: Tine er kvinnan handan instagram vangan @albertine_brask. Hon er listhandverkari og fæst við ymiskt kreativt. Serliga, er tað pappírsklipp, keramikk og hekling, ið hon fæst við. Hon pyntar pappírsklipp við millum annað glimmuri og lametta. Hon nýtir serligt pastel litað pappír, sum ger, at tað sær deiliga frískligt út. Hon gongur ikki so høgt uppí, at alt skal vera klipt snórabeint. Heldur dámar henni, tá tað er eitt sindur skeivt, tí at tað ger hvørt einstakt verk serstakt og persónligt.
text: #000007